Diari Oficial de la Generalitat Valenciana


Sumari del DOGV 10415, del 27-02-2025 (2025/3403)

DECRET 35/2025, de 25 de febrer, del Consell, pel qual es modifica el Decret 177/2024, de 4 de desembre, del Consell, de modificació del Decret 163/2024, de 4 de novembre, del Consell, pel qual s'aproven les bases reguladores i el procediment de concessió directa d'ajudes urgents per a pal·liar la pèrdua de béns de primera necessitat de les persones físiques, produïda pel temporal de vent i pluges iniciat el 29 d'octubre de 2024 en la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10556

Data del DOGV
:   27-02-2025

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2025/3403

CVE
:   GBXQ-C-9976-8638

Data del document
:   25-02-2025

Organisme emissor
:   Conselleria d'Emergències i Interior

Tipus de document
:   Decret

Anàlisi jurídica

 Descriptors 

:   * suport econòmic
    * ajuda a la reconversió
    * habitatge
    * desastre natural
    * inundació

PREÀMBUL

El dia 29 d'octubre de 2024, la Comunitat Valenciana es va veure afectada per una depressió aïllada en nivells alts, que ha comportat un temporal de pluges d'una intensitat, extensió i abast inusitats, amb registres de precipitació acumulada que han superat àmpliament els 400 litres per metre quadrat en 24 hores en moltes localitats, i també fortíssims vents, que han afectat milers de ciutadans i ciutadanes quant a la seua vivenda i als seus béns, a la seua capacitat de transport o al seu accés als servicis bàsics.

Per un acord de 4 de novembre de 2024, del Consell, publicat en el DOGV núm. 9974 bis, de 4 de novembre de 2024, es van adoptar mesures urgents per a pal·liar els danys produïts pel temporal iniciat el 29 d'octubre de 2024 en la Comunitat Valenciana, incloent-hi un annex amb la relació dels municipis afectats.

Alhora, es va publicar el Decret 163/2024, de 4 de novembre, del Consell, d'aprovació de les bases reguladores i del procediment de concessió directa d'ajudes urgents per a pal·liar la pèrdua de béns de primera necessitat de les persones físiques, produïda pel temporal de vent i pluges iniciat el 29 d'octubre de 2024 en la Comunitat Valenciana, a fi de destinar-les a les persones físiques que hagen patit la pèrdua de béns i objectes de primera necessitat en les seues vivendes.

Amb posterioritat, es va publicar en el DOGV núm. 9988, de 20 de novembre de 2024, la Resolució de 19 de novembre de 2024, de la Conselleria de Justícia i Interior, per la qual es modifica la relació de municipis annexada en el Decret 163/2024, de 4 de novembre, del Consell, pel qual s'aproven les bases reguladores i el procediment de concessió directa d'ajudes urgents per a pal·liar la pèrdua de béns de primera necessitat de les persones físiques, produïda pel temporal de vent i pluges iniciat el 29 d'octubre de 2024 en la Comunitat Valenciana, en la qual es van sumar deu municipis als inicialment esmentats, per considerar-los també afectats pel temporal.

Ulteriorment, es va publicar en el DOGV núm. 9999 bis, de 4 de desembre de 2024, el Decret 177/2024, de 4 de desembre, del Consell, pel qual es modifica el Decret 163/2024, de 4 de novembre, del Consell, pel qual s'aproven les bases reguladores i el procediment de concessió directa d'ajudes urgents per a pal·liar la pèrdua de béns de primera necessitat de les persones físiques, produïda pel temporal de vent i pluges iniciat el 29 d'octubre de 2024 en la Comunitat Valenciana, en el qual, entre altres qüestions, es va modificar, a propòsit de l'import de les ajudes, l'article 5 de l’esmentat Decret 163/2024, de 4 de novembre, a l'efecte de redistribuir l'import global màxim de les ajudes a concedir, que es va mantindre xifrat en dos-cents milions d'euros, si bé cent dos milions van quedar consignats en el pressupost de la Generalitat per a l'exercici 2024, i els restants noranta-huit milions, per al pressupost de l'exercici 2025.

Finalment, es va publicar en el DOGV núm. 1008, de 18 de desembre de 2024, la Resolució de 14 de desembre de 2024, de la Presidència de l'AVSRE, per la qual s'amplia novament el termini de presentació de les sol·licituds d'ajudes establit en el Decret 177/2024, de 4 de desembre, del Consell, pel qual es modifica el Decret 163/2024, de 4 de novembre, del Consell, pel qual s'aproven les bases reguladores i el procediment de concessió directa d'ajudes urgents per a pal·liar la pèrdua de béns de primera necessitat de les persones físiques, produïda pel temporal de vent i pluges iniciat el 29 d'octubre de 2024 en la Comunitat Valenciana, fixant el 6 de febrer de 2025 com a data del venciment del termini de presentació.

Estes ajudes poden sol·licitar-les les persones físiques que hagen patit danys i pèrdues de béns i estris de primera necessitat en les seues vivendes a conseqüència del temporal, sempre que estes estiguen situades en algun dels municipis afectats que apareixen indicats tant en l'annex I del Decret 163/2024, de 4 de novembre, del Consell, com en la Resolució de 19 de novembre de 2024, de la Conselleria de Justícia i Interior.

No obstant això, considerant la magnitud de l'esdeveniment catastròfic i l'ingent nombre de persones físiques afectades per este, és necessari procedir a la modificació de l’esmentat Decret 177/2024, i per tant del Decret 163/2024, a l'efecte d'incrementar l'import global màxim de les ajudes a concedir, consignant trenta milions d'euros addicionals en el pressupost de la Generalitat per a l'exercici 2025 mitjançant la corresponent modificació pressupostària, tot això a fi de possibilitar la cobertura econòmica sobre la totalitat de sol·licituds d'ajuda presentades.

Per tot l'exposat, havent-se seguit els tràmits que s'arrepleguen en l'article 168.1.C de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; en virtut del que disposa l'article 28.c de la Llei 5/1983, de 30 de desembre, del Consell; a proposta del conseller d'Emergències i Interior, i prèvia deliberació del Consell, en la reunió del dia 25 de febrer de 2025,

DECRETE

*Article únic*

Modificar l’article 5 del Decret 163/2024, de 4 de novembre, del Consell, d'aprovació de les bases reguladores i del procediment de concessió directa d'ajudes urgents per a pal·liar la pèrdua de béns de primera necessitat de les persones físiques, produïda pel temporal de vent i pluges iniciat el 29 d'octubre de 2024 en la Comunitat Valenciana, després de la variació operada pel Decret 177/2024, de 4 de desembre, que queda redactat en els termes següents:

«Article 5. Import de les ajudes

1. L'import de l'ajuda serà de 6.000 euros per vivenda afectada.

2. L'import global màxim de les ajudes a concedir derivades del present decret ascendix a 016.371.044 euros, dels quals 778.611.259 euros es consignaran en el pressupost de la Generalitat per a l'exercici 2024, i els altres 434.342.945 euros, en el pressupost de la Generalitat per a l'exercici 2025. D'acord amb la previsió legal del penúltim paràgraf de la lletra C de l'apartat 1 de l'article 168 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, estes ajudes s'imputaran a la línia de subvenció que s'habilite, mitjançant la corresponent modificació pressupostària.»

DISPOSICIONS FINALS

*Primera. Habilitació per al desplegament del decret*

1. La persona titular de la Presidència de l’Agència Valenciana de Seguretat i Resposta a les Emergències podrà desenrotllar el que es disposa en el present decret.

2. Així mateix, la persona titular de la Presidència de l’Agència Valenciana de Seguretat i Resposta a les Emergències podrà modificar este decret en aquells aspectes la competència dels quals per a la seua regulació no és atribuïda específicament al Consell.

*Segona. Efectes*

Este decret produirà efectes a partir de l'endemà de la seua publicació en el *Diari Oficial de la Generalitat Valenciana*.

Contra este decret, que posa fi a la via administrativa, es podrà interposar, potestativament, un recurs de reposició davant l'òrgan que ha dictat l'acte, en el termini d'un mes des de la publicació del present decret en el *Diari Oficial de la Generalitat Valenciana*, d'acord amb el que es disposa en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació en el *Diari Oficial de la Generalitat Valenciana*. Tot això, de conformitat amb el que es disposa en els articles 10, 44 i 46 de l'esmentada Llei 29/1998, de 13 de juliol, reguladora de la jurisdicció contenciosa administrativa, i sense perjuí que s'utilitze qualsevol altra via que es considere oportuna.

  

València, 25 de febrer de 2025

Carlos Mazón Guixot

President de la Generalitat

Juan Carlos Valderrama Zurián

Conseller d'Emergències i Interior